RAPORT AL COMISIEI CĂTRE CONSILIU privind examinarea cincinală a orientărilor financiare multianuale pentru gestionarea activelor Comunității Europene a Cărbunelui și Oțelului (CECO) în lichidare și, după încheierea lichidării, a activelor Fondului de cercetare pentru cărbune și oțel Iulie 2012 /* COM/2012/0594 final */





Introducere Decizia 2003/77/CE a Consiliului din 1 februarie 2003 de stabilire a orientărilor financiare multianuale pentru gestionarea activelor Comunității Europene a Cărbunelui și Oțelului (CECO) în lichidare și, după încheierea lichidării, a activelor Fondului de cercetare pentru cărbune și oțel (orientări financiare)[1]. Articolul 2 din respectiva decizie a Consiliului prevede că, o dată la cinci ani, Comisia reevaluează funcționarea și eficiența orientărilor financiare și propune modificări, dacă este cazul. În urma primei examinări efectuate în 2007, Decizia Consiliului a fost modificată la 15 septembrie 2008 (a se vedea Decizia 2008/750/CE[2] a Consiliului). Modificările au fost, în mare măsură, de natură tehnică și, mai exact, au vizat clarificarea anumitor definiții, cum ar fi conceptul de scadență a unei obligațiuni, care a fost reformulat pentru a acoperi definiția utilizată în cazul titlurilor garantate cu active (ABS, asset-backed securities), definiția titlurilor emise sau garantate de stat și definiția „datoriei” emise de bănci. Normele privind operațiunile de vânzare/răscumpărare (repo) au fost aliniate la standardele pieței. În plus, au fost clarificate anumite dispoziții privind ratingul, iar scadența maximă autorizată a fost prelungită cu șase luni pentru a se ține cont de evoluția structurii emisiunilor în statele membre ale UE. În fine, unele dispoziții contabile au fost actualizate pentru a reflecta adoptarea, pentru întreaga Comisie, a normelor de contabilitate acceptate la nivel internațional. Prezentul raport prezintă evaluarea funcționării și a eficienței orientărilor financiare pentru perioada de cinci ani cuprinsă între 2008 și 2012. Funcționarea și eficiența orientărilor financiare în perioada de cinci ani 2008 – 2012 În conformitate cu Decizia 2003/77/CE a Consiliului, modificată prin Decizia 2008/750/CE a Consiliului, Comisia gestionează activele CECO în lichidare „astfel încât să se asigure disponibilitatea fondurilor așa cum și când este nevoie, generând cea mai mare rentabilitate posibilă în același timp și asigurând un grad de securitate și stabilitate înalt pe termen lung.”(punctul 3 din anexa la Decizia 2003/77/CE a Consiliului) Având în vedere aceste obiective, orientările financiare au produs rezultate bune în perioada de cinci ani cuprinsă între 2008 și 2012, în ciuda unui mediu de piață dificil ca urmare a crizei financiare și a crizei datoriilor la nivel mondial. În ciuda degradării semnificative a piețelor financiare, nu s-a înregistrat (până la iunie 2012) niciun caz de neonorare a obligațiilor în legătură cu activele gestionate și, în plus, randamentul portofoliului a fost satisfăcător. În special, în perioada cuprinsă între 1 ianuarie 2008 și 30 iunie 2012, portofoliului a înregistrat un randament cumulat de 19,5% sau o medie anuală de 4% pornind de la un portofoliu de înaltă calitate/cu risc scăzut. Detalii privind structura activelor portofoliului se găsesc în anexă. Astfel, nu numai că s-a conservat capitalul din portofoliu, dar valoarea acestuia a crescut. Valoarea de piață a portofoliului, la 30 iunie 2012, se ridica la 1,74 miliarde EUR, în vreme ce la 31 decembrie 2007 aceasta se ridica la 1,46 miliarde EUR. În perioada supusă examinării, portofoliul a fost alimentat prin contribuțiile în valoare de aproximativ 152,28 de milioane EUR ale noilor state membre, asigurând un total de 229 de milioane EUR pentru continuarea cercetării în sectoarele legate de industria cărbunelui și a oțelului, astfel cum se prevede în Decizia 2003/77/CE a Consiliului. În cursul perioadei de evaluare, actualele orientări financiare au oferit o bază eficientă pentru un cadru de gestionare prudentă a riscurilor și a activelor, care este permanent examinat și adaptat la evoluția piețelor și la standardele sectorului. Un serviciu special de gestionare a riscurilor, care este independent de administratorii de active și raportează direct conducerii superioare, supraveghează în permanență respectarea cadrului de gestionare a riscurilor al Comisiei. Pe lângă cadrul existent de control și monitorizare a riscurilor, sistemele și procedurile de gestionare a riscurilor și a activelor sunt supuse unor audituri interne și externe regulate. Auditorii externi privați nu au semnalat probleme privind administrarea fondului sau abordarea legată de gestionarea impactului crizei. Pe lângă auditorii externi privați, gestionarea CECO în lichidare face, de asemenea, obiectul unui audit periodic din partea Curții Europene de Conturi. Aceste rapoarte nu conțin nicio recomandare privind orientările financiare ale CECO în lichidare. Concluzie Ținând cont de cele de mai sus, Comisia consideră că nu este necesară modificarea orientărilor financiare actuale. Împreună cu cadrul de gestionare a riscurilor al Comisiei, care este în permanență examinat și adaptat atunci când este necesar, orientările financiare actuale au produs rezultate satisfăcătoare în perioada examinată. Portofoliul a înregistrat un randament global pozitiv, superior ratei de referință de pe piață, și s-a caracterizat prin securitate și stabilitate pe termen lung. ANEXĂ Anexa 1 - Structura portofoliului la 30.6.2012 || || || || || || Cod societate: CECO || || || || || || || a) STRUCTURA PORTOFOLIULUI LA 30/6/2012 || || || || Portofoliu || Valoare de piață fără dobânzi acumulate || Valoare de piață cu dobânzi acumulate || 30/6/2012 Obligațiuni || 1 454 273 591 || 1 476 771 277 || 85% Subtotal obligațiuni || 1 454 273 591 || 1 476 771 277 || 85% Lichidități (a se vedea tabelul c) || 262 339 281 || 262 339 281 || 15% TOTAL || 1 716 612 872 || 1 739 110 558 || 100% || || || b) DURATA PORTOFOLIULUI || || || Actual 30/6/2012 || || Durată modificată || (2,62*) || || 2,24 || || (*) doar obligațiuni || || || || || || c) STRUCTURA LICHIDITĂȚILOR || || || Actual 30/6/2012 || || Depozite pe piața monetară || 261 800 000 || || Dobânzi acumulate || 209 468 || || Conturi nostro* || 329 813 || || TOTAL || 262 339 281 || || || || || Anexa 1.b - Structura portofoliului la 31.12.2008 || || || || || a) STRUCTURA PORTOFOLIULUI LA 31/12/2008 || || || || Portofoliu || Valoare de piață fără dobânzi acumulate || Valoare de piață cu dobânzi acumulate || 31/12/2008 Obligațiuni || 1 431 863 320 || 1 463 674 511 || 93% Subtotal obligațiuni || 1 431 863 320 || 1 463 674 511 || 93% Lichidități (a se vedea tabelul c) || 106 935 595 || 106 935 595 || 7% TOTAL || 1 538 798 915 || 1 570 610 106 || 100% || || || b) DURATA PORTOFOLIULUI || || || Actual 31/12/2008 || || Durată modificată || (3,99*) || || 3,72 || || (*) doar obligațiuni || || || || || || c) STRUCTURA LICHIDITĂȚILOR || || || Actual 31/12/2008 || || Depozite pe piața monetară || 100 600 000 || || Dobânzi acumulate || 243 897 || || Conturi nostro* || 6 091 697 || || TOTAL || 106 935 595 || || Anexa 2.a – Structura portofoliului de obligațiuni la 30.6.2012 Anexa 2.b - Structura portofoliului de obligațiuni la 31.12.2008 [1] JO L 29, 5.2.2003, p. 25. [2] Decizia Consiliului 2008/750/CE din 15 septembrie 2008 de modificare a Deciziei 2003/77/CE de stabilire a orientărilor financiare multianuale pentru gestionarea activelor CECO în lichidare și, după încheierea lichidării, a activelor Fondului de cercetare pentru cărbune și oțel (JO L 255, 23.9.2008, p. 28).